Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişanê îşxalkeran de eşkerayîyêke daye.
Eşkerayîye wina ya:
''Hêzanê ma yê Eyaletê Serhedî seba ke Roşanê Ganîbîyayîşî yê 27ê Teşrîna Peyêne yo ke serrgêra ronayîşê partîya ma ya, fîraz bikerê pê taktîkanê dewrê neweyî tay çalakîyî kerdî. Detayê nê çalakîyan wina yê:
1ê teşrîna peyêne de artêşa tirke ya îşxalkere warê Demîrkapiyî yê herêma Gilîdaxî yê Agirî de operasyonêko îşxal pê beşdarîya tîmanê nimiteyan da destpêkerdene. Yewina nimite heman roje hetê hêzanê ma ra ameye  teqîbkerdene. îşxalkerê ke gêrîyayî binê kontrolî 2ê kanûne de di baskan ra bi çalakîya koordîne ya gerîlayan ameyî pirodayene. Netîceya çalakîye de 1 îşxalker ame cezakerdene.
25ê teşrîna peyêne de herêma Gilîdaxî ya Agirî de yewinêka nimite hetê hêzanê ma ra gêrîyaye binê teqîbî. Hêzanê ma heman roje di mewzîyê îşxalkeran hedef kerdî, di baskan ra çalakîya koordîne ya gerîlayan kerde. Hêzanê mi lezî hêrişê mewzîyan kerd û 10 deqayan de mewzîyê îşxalkeran vistî warî. Netîceya çalakîye de tewr tay 2 îşxalkerî ameyî cezakerdene û îşxalkeranê bînan zî mewzîya xo war verdaye û remayî. Hêzê ma nê çalakîyan ra ke derbê tesîrînî dîyayî îşxalkeran ro, weş û war agêrayî.
Çarçewa Hemleya Şorişgêre ya Cengê Xabûrî de, herêma Heftanînî de;
17ê kanûne de Girê Koordîne yê warê Pîrbila de mewzîyêka îşxalkeran hetê hêzanê ma yê YJA-Starî ra ameye hedefkerdene. Netîceya çalakîye de 1 mewzî ameye îmhakerdene, îşxalkerê ke tede bîyî ameyî cezakerdene. 19ê kanûne de heman warî de îşxalkerî reyna ameyî pirodayene. Netîceya na çalakîye de zî tewr tay 4 îşxalkerî ameyî cezakerdene.
16ê kanûne de warê Kafya yê herêma Garê, 16-17-18ê kanûne de warê Girê Şehîd Şahînî, Girê Karkerî, Koyê Reşî, Girê Şehîd Rûstemî, Çemço û Kunîşka yê herêma Zapî, 19ê kanûne de warê Şikefta Birîndar û warê Karkerî yê Zapî dîyayî bombayan ver. Nê bombardumananê artêşa tirke ya îşxalkere de qet yew zerar nêresa hêzanê ma yê gerîlayan ser.''
